text: [{"text_idx": "#000001", "text": "Bretska oljuvinnan a\u0301 o\u0301fr\u00e6ttakendari ko\u0301s"}, {"text_idx": "#000002", "text": "Andst\u00f8\u00f0uflokkurin Labour ho\u0301ttir vi\u00f0 at ste\u00f0ga ny\u0301ggjum olju- og gassvirksemi i\u0301 Nor\u00f0sjo\u0301num"}, {"text_idx": "#000003", "text": "Forma\u00f0urin i\u0301 Labour, Keir Starmer, sum m\u00f8guliga fer at leggja uppskot fram um at banna ny\u0301ggjum loyvum til olju- og gassvirksemi i\u0301 Nor\u00f0sjo\u0301num."}, {"text_idx": "#000004", "text": "Forma\u00f0urin i\u0301 st\u00f8rsta andst\u00f8\u00f0uflokkinum i\u0301 Bretlandi Labour, Keir Starmer, fer, sum ta\u00f0 ljo\u0301\u00f0ar fra\u0301 keldum i\u0301 flokkinum, at leggja uppskot fram um at banna fyri \u00f8llum ny\u0301ggjum menningar\u00e6tlanum innan olju og gass a\u0301 bretska landgrunninum. Ta\u00f0 fevnir to\u0301 ikki um longu latin loyvi."}, {"text_idx": "#000005", "text": "Hesi ti\u0301\u00f0indini ber bretska a\u0301vi\u0301sin Sunday Times sunnudagin. Samb\u00e6rt o\u0301navngivnum keldum i\u0301 Labour flokkinum fer forma\u00f0urin Keir Starmer i\u0301 n\u00e6stum at leggja fram uppskot um at for\u00f0a fyri ny\u0301ggjum u\u0301tbyggingum i\u0301 Nor\u00f0sjo\u0301num. Hetta skal vera partur av einum politiskum u\u0301tsp\u00e6li fra\u0301 flokkinum um heilt at ste\u00f0ga CO2 u\u0301tla\u0301tinum. Partur av hesum sigst eisini at vera eitt lyfti um at banna ny\u0301ggjum leitiloyvum i Nor\u00f0sjo\u0301num. Samti\u0301\u00f0is fer Starmer at kunngera, at ein Labour stjo\u0301rn einans fer at lata la\u0301n til gr\u00f8nar i\u0301l\u00f8gur."}, {"text_idx": "#000006", "text": "Kortini fer Labour at var\u00f0veita verandi framlei\u00f0slu av olju og gassi komandi ti\u0301ggjua\u0301ra skei\u00f0ini, samti\u0301\u00f0is sum arbeitt ver\u00f0ur vi\u00f0 gr\u00f8na orkuskiftinum. Flokkurin fer heldur ikki at ste\u00f0ga loyvum, sum stjo\u0301rnin longu hevur lati\u00f0. Ta\u00f0 merkir so helst, at hesar m\u00f8guliga komandi avger\u00f0ir, um Labour kemur aftur til valdi\u00f0, ikki fara at fevna um loyvi til u\u0301tbyggingar av teimum risasto\u0301ru olju- og gasskeldunum n\u00e6rhendis f\u00f8royska marki\u00f0, Rosebank og Cambo. Ti\u0301 fel\u00f8gini Equinor og Ithaca hava longu ogna\u00f0 s\u00e6r lei\u00f0irnar gj\u00f8gnum teirra leitiloyvi. Uppfylla umso\u0301knirnar um at byggja u\u0301t verandi treytir ber neyvan til hja\u0301 eini stjo\u0301rn at kold\u00f8ma t\u00e6r."}, {"text_idx": "#000007", "text": "\u00c6tlanin hja\u0301 Labour, um u\u0301tmeldingarnar eru r\u00e6ttar, m\u00f8tir har\u00f0a mo\u0301tst\u00f8\u00f0u fra\u0301 eitt nu\u0301 sto\u0301rum fakfel\u00f8gum og orkuumhv\u00f8rvinum i\u0301 Bretlandi. Vi\u0301st ver\u00f0ur a\u0301 vandan, at hetta kann koma at ska\u00f0a ella forkoma orkutrygdini, sum hevur so sto\u0301ran ty\u0301dning fyri Bretland. At vera sja\u0301lvbjargin vi\u00f0 orku, tvs. b\u00e6\u00f0i olju og gassi eins og gr\u00f8nari orku eru fortreytin fyri orkutrygdina hja\u0301 Bretlandi ver\u00f0ur sagt."}, {"text_idx": "#000008", "text": "GMB, i\u00f0 er st\u00f8rsta framlei\u00f0slufakfelagi\u00f0 i\u0301 Bretlandi vi\u00f0 meira enn 600.000 limum, a\u0301varar nu\u0301 st\u00f8rsta andst\u00f8\u00f0uflokkin um avlei\u00f0ingarnar, fer hann at gera a\u0301lvara av at vilja steg\u00f0a \u00f8llum ny\u0301ggjum olju- og gassvirksemi kemur hann til valdi\u00f0 eftir komandi val um tvey a\u0301r ella so."}, {"text_idx": "#000009", "text": "-Ta\u00f0 er eitt sja\u0301lvsma\u0301l ikki at troyta olju- og gasstilfeingi\u00f0 i\u0301 undirgrundini sigur a\u00f0alskrivarin i\u0301 felagnum vi\u00f0 Finacial Times."}, {"text_idx": "#000010", "text": "A\u0301\u00f0ur hevur forma\u00f0urin i\u0301 Labour sagt seg vilja go\u0301\u00f0taka u\u0301tbyggingar og leiti\u00f8ki, sum longu hava fingi\u00f0 loyvi fra\u0301 stjo\u0301rnini. A\u00f0alskrivarin i\u0301 sto\u0301ra fakfelagnum GMB, Smith, sigur vi\u00f0 Financial Times, at um \u00e6tlanin hja\u0301 Labour er at taka hv\u00f8rkratak um Nor\u00f0sjo\u0301varoljuna, fer ta\u00f0 at vera til o\u0301bo\u0301taligan ska\u00f0a fyri b\u00e6\u00f0i fyri arbei\u00f0smarkna\u00f0in og fyri umh\u00f8rvi\u00f0, ti\u0301 Bretland fer framvegis at hava t\u00f8rv a\u0301 at innflyta olju og gass u\u0301r \u00f8\u00f0rum londum, sum hevur no\u0301gv st\u00f8rri u\u0301tla\u0301t."}, {"text_idx": "#000011", "text": "-Her er eisini talan um etik. Skulu vit halda fram vi\u00f0 at stu\u00f0la sli\u0301kum stjo\u0301rnum sum teimum i\u0301 Mi\u00f0eystri og Russlandi, ella taka vit a\u0301byrgd fyri okkara egna u\u0301tla\u0301ti og skapa arbei\u00f0ispla\u0301ss og gera i\u0301l\u00f8gur her? Smith a\u00f0alskrivari sigur vi\u0301\u00f0ari vi\u00f0 Financial Times, at olju- og gassfel\u00f8g hava ein ty\u0301\u00f0andi leiklut, ta\u0301 talan er um at u\u0301tvega i\u0301l\u00f8gur i\u0301 varandi orkukeldur i\u0301 framti\u0301\u00f0ini."}, {"text_idx": "#000012", "text": "-Ta\u00f0 gevur onga meining at taka hv\u00f8rkratak um i\u0301dna\u00f0in. Vit mugu arbei\u00f0a saman vi\u00f0 i\u0301dna\u00f0inum til tess at fa\u0301a hann at gera i\u0301l\u00f8gur i\u0301 gr\u00f8na t\u00f8kni i\u0301 framti\u0301\u00f0ini."}, {"text_idx": "#000013", "text": "A\u00f0alskrivarin i\u0301 m\u00e6ta fakfelagnum GMB sigur vi\u0301\u00f0ari, at hann fer vegna allar si\u0301nar limir at taka ma\u0301li\u00f0 upp a\u0301 komandi fundi i\u0301 \"Labour\u2019s National Policy Forum\u201d, sum hevur fund i\u0301 summar og leggur aftrat, at hansara fakfelag fer at gera alt ta\u00f0 kann fyri at leggja try\u0301st a\u0301 Labour a\u0301 komandi floksfundi i\u0301 oktober i\u0301 Liverpool."}, {"text_idx": "#000014", "text": "Hann sigur, at st\u00f8\u00f0an i\u0301 flokkinum er ein onnur enn tann hja\u0301 lei\u00f0sluni. Flokkurin skilur, at talan er um trygdina hja\u0301 tjo\u0301\u00f0ini, ta\u0301 talan er um framti\u0301\u00f0ar orku. -Okkara st\u00f8rsta avbjo\u0301\u00f0ing er at hava orku til b\u00e6\u00f0i streym og hita komandi tri\u0301ggjua\u0301raskei\u00f0i\u00f0."}, {"text_idx": "#000015", "text": "Ma\u0301li\u00f0 hevur veruliga sett dagsskra\u0301nna i\u0301 orkukjakinum i\u0301 Bretlandi, ti\u0301 nu\u0301verandi stjo\u0301rn er sannf\u00f8rd um, at ta\u00f0 er r\u00e6tt at halda fram vi\u00f0 olju- og gassvirkseminun i\u0301 mong a\u0301r aftrat. Ho\u0301sdagin seg\u00f0i Graham Stuart, sum er ve\u00f0urlagsma\u0301lara\u0301\u00f0harri i\u0301 Bretlandi, at stjo\u0301rnin er plikta\u00f0 til at lata ny\u0301ggj olju- og gassloyvi i\u0301 Nor\u00f0sjo\u0301num, sum sja\u0301lvandi skulu vera i\u0301 tra\u0301\u00f0 vi\u00f0 u\u0301tla\u0301tspolitikkin."}, {"text_idx": "#000016", "text": "Philip Evans, sum er ve\u00f0urlagstalsma\u00f0ur hja\u0301 Greenpeace sigur i\u0301 sama vi\u00f0fangi, at hesi u\u0301ttalilsi fra\u0301 stjo\u0301rnini eru beint i\u0301mo\u0301ti st\u00f8\u00f0uni i\u0301 heiminum um, at \u00f8ll olju- og gassboring skal vera i\u0301 tra\u0301\u00f0 vi\u00f0 1,5 stig ma\u0301li\u00f0. Hann vi\u0301sir til, at hetta er eisini st\u00f8\u00f0an hja\u0301 IEA og ST a\u00f0alskrivaranum eins og hundra\u00f0tals vi\u0301sindamonnum. \u00c6tlar stjo\u0301rnin at liva upp til ma\u0301lini i\u0301 Pari\u0301ssa\u0301ttma\u0301lanum, so eigur hon at venda \u00f8llum ny\u0301ggjum olju- og gassvirksemi baki\u00f0."}, {"text_idx": "#000017", "text": "Eitt umbo\u00f0 fyri Labour sigur i\u0301 eini vi\u00f0merking, at ein ny\u0301ggj Labour stjo\u0301rn fer ikki at skru\u0301va fyri gassinum beinanvegin og fer eisini at loyva fel\u00f8gunum at halda fram vi\u00f0 at u\u0301tbyggja Nor\u00f0sjo\u0301var lei\u00f0ir, har tey longu hava fingi\u00f0 loyvi til tess."}, {"text_idx": "#000019", "text": "Innan olju- og gassvinnuna serstakliga i\u0301 Skotlandi hava u\u0301ttalilsini hja\u0301 Labour lei\u00f0aranum m\u00f8tt sto\u0301rari mo\u0301tst\u00f8\u00f0u. Stjo\u0301rin fyri \"Aberdeen and Grampian Chamber of Commerce\u201d, Ryan Crighton, sigur, at oljuvinnan stu\u00f0lar uppundir 200.000 arbei\u00f0spla\u0301ss i\u0301 \u00f8kinum, sum letur 1,5 mia. pund i\u0301 skatti til samfelagi\u00f0. Eftir at hava ment hesa vinnuna i\u0301 50 a\u0301r ber ikki til vi\u00f0 einum h\u00f8ggi at geva henni m\u00f8nustingin sigur hann til \u00e6tlanina hja\u0301 Labour."}, {"text_idx": "#000020", "text": "Eisini stjo\u0301rin i\u0301 OEUK, Offshore Energies UK, sum er vinnufelagi\u00f0 hja\u0301 orkufel\u00f8gum, David Whitehouse sigur, at sja\u0301lvandi skulu broytingar gerast i\u0301 orkuskipanini. Hetta mugu vinnan og politikararnir gera i\u0301 felag. \u00c6tlanin hja\u0301 Labour gevur tey heilt skeivu signalini i\u0301 so ma\u0301ta."}, {"text_idx": "#000021", "text": "I\u0301 Sky News sunnudagin seg\u00f0i ein av fremstu lei\u00f0arunum i\u0301 Labour, at \u00e6tlanin er ikki at skru\u0301va fyri oljuvinnuni her og nu\u0301, men heldur at tryggja, at gongdin ver\u00f0ur so bur\u00f0ardygg sum tilber. Hann sigur, at ma\u0301li\u00f0 sny\u0301r seg so sanniliga eisini at minka um h\u00f8gu orkurokningarnar hja\u0301 vanliga fo\u0301lkinum."}, {"text_idx": "#000023", "text": "Verandi fors\u00e6tisra\u0301\u00f0harrin i\u0301 Bretlandi, Rishi Sunak, er fyri at lata hesi loyvini. Og ta\u00f0 ljo\u0301\u00f0ar, at tey ver\u00f0a latin longu i\u0301 summar. Eisini ljo\u0301\u00f0ar, at NSTA fer at geva gr\u00f8nt ljo\u0301s til u\u0301tbyggingina av Rosebank kelduni vi\u00f0 marki\u00f0 i\u0301 juni. Ta\u00f0 er stjo\u0301rnin i\u0301 London, sum hevur seinasta or\u00f0i\u00f0 at siga i\u0301 sli\u0301kum ma\u0301lum."}, {"text_idx": "#000026", "text": "Fo\u0301lkatingi\u00f0 vitjar SEV i\u0301 Hu\u0301sahaga"}, {"text_idx": "#000029", "text": "Regin Mittu\u0301n ny\u0301ggjur fi\u0301ggjarstjo\u0301ri hja\u0301 Magn"}, {"text_idx": "#000037", "text": "Redaktio\u0301n tel. 20 80 80 [email protected] Sverri Egholm Netredakt\u00f8r (A\u0301byrgd) [email protected]"}]